**«Ο Παχύς και ο Αδύνατος». Α.Τσέχωφ**

**Κείμενο:**

**Θέμα:** Η αλλοτρίωση που επιφέρει στις ανθρώπινες σχέσεις η γραφειοκρατική νοοτροπία την εποχή της τσαρικής Ρωσίας

**Ενότητες:**

1η: « Στο σιδηροδρομικό…… δύο παράσημα»: Στη συνάντηση των δύο φίλων κυριαρχεί η συγκίνηση και παρουσιάζεται η επαγγελματική τους εξέλιξη και κοινωνική θέση

Τίτλος: Η συνάντηση των δύο φίλων

2η: «Ο Αδύνατος….κατάπληκτοι»: Ο Αδύνατος αναλώνεται σε τεμενάδες και ο Παχύς φεύγει αηδιασμένος

Τίτλος: Η αλλαγή της συμπεριφοράς του Αδύνατου

Ανάλυση:

**1η ενότητα:**

* Η συνάντηση των δύο συμμαθητών
* Η περιγραφή της εικόνας και της μυρωδιάς τους
* Εκδήλωση χαράς και συγκίνηση
* Μια μακρινή ανάμνηση δηλώνει την προδιαγεγραμμένη πορεία των συμμαθητών σε ενήλικες γραφειοκράτες
* Ο αδύνατος προσπαθεί να εκθέσει την αξιοπρεπή κοινωνική του θέση
* Όλα ανατρέπονται από την αυτάρεσκη ομολογία του παχύ για την πολύ ανώτερη θέση που κατέχει

**2η ενότητα:**

* Η κοινωνική διαφορά εξαφανίζει τη φιλία, την αξιοπρέπεια, την ανθρωπιά κι εμφανίζονται ο φόβος, η κολακεία, η δουλικότητα
* Η ηθική κατάπτωση του Αδύνατου γίνεται εντονότερη γιατί διαδραματίζεται μπροστά στην οικογένειά του
* Περιβάλλον γραφειοκρατικής τσαρικής Ρωσίας, όπου η επαγγελματική κοινωνική σχέση καθορίζει τις σχέσεις των ανθρώπων

**ΕΡΩΤΗΣΕΙΣ**

1. Να σχολιάσετε τον τίτλο του κειμένου.
2. Πώς αλλάζει η συμπεριφορά του Πορφύρη στη διάρκεια της ιστορίας; Τι επιδιώκει να δείξει με αυτό ο συγγραφέας;
3. Ποια είναι η κοινωνική θέση καθενός από τους δυο παλιούς συμμαθητές και ποια στοιχεία την αποκαλύπτουν;
4. Τι αποκαλύπτει η ιστορία του Τσέχωφ για τις κοινωνικές και προσωπικές σχέσεις στην τσαρική Ρωσία; Σήμερα υπάρχουν ανάλογα παραδείγματα;
5. Τι ενώνει και τι χωρίζει τους δύο συμμαθητές;
6. Τι υποδηλώνει για τους δύο χαρακτήρες η αναφορά του Τσέχωφ στον Ηρόστρατο και τον Εφιάλτη;
7. Σε ποια σημεία του αποσπάσματος διακρίνετε ειρωνεία; Τι πετυχαίνει ο συγγραφέας;
8. Ποιους αφηγηματικούς τρόπους χρησιμοποιεί ο συγγραφέας; (περιγραφή, αφήγηση, διάλογο, μονόλογο). Εντοπίστε ένα χωρίο από τον καθένα. Τι κατορθώνει με αυτού;
9. Να σχολιάσετε τη γλώσσα και το ύφος του κειμένου.
10. Να δημιουργήσετε έναν διάλογο ανάμεσα στον παχύ και τον αδύνατο απαλλαγμένο από τις κοινωνικές συμβάσεις, ο οποίος να αντιμετωπίζει το παρόν με τα μάτια του παιδικού τους παρελθόντος και της φιλίας τους.
11. Να δημιουργήσετε μια φανταστική συνέντευξη του αδύνατου , στην οποία θα σας κάνει λόγο για τη συνάντησή του με τον παχύ και θα περιγράφει τα αληθινά συναισθήματα που βίωσε πριν και μετά τη δήλωση της επαγγελματικής του ταυτότητας.
12. Υποθέστε ότι είστε ο αδύνατος και γράφετε σε μια σελίδα του ημερολογίου σας τις εντυπώσεις σας και τα συναισθήματά σας μετά τη συνάντησή σας.
13. Γιατί ο αδύνατος αναφέρει τόσες φορές την καταγωγή της γυναίκας του;
14. Σε τι αποσκοπεί ο Τσέχωφ παρουσιάζοντας την αιφνιδιαστική αλλαγή στη  συμπεριφορά του αδυνάτου απέναντι στον παχύ;
15. Με ποια μέσα ο Τσέχωφ ζωντανεύει την αλλαγή στάσης του αδύνατου απέναντι στον παχύ;
16. Η εικόνα της οικογένειας του αδυνάτου στο κείμενο.
17. Γιατί ο Τσέχωφ επιλέγει να χαρακτηρίσει τους δύο συμμαθητές με κριτήριο το βάρος τους;